ศบค.ชี้แจง ยังไม่ยกเลิก พ.ร.ก.ฉุกเฉิน เพื่อให้ทุกหน่วยงานบูรณาการทำงาน ควบคุมโรคโควิด-19 อย่างมีประสิทธิภาพ
ศบค.ชี้แจง ยังไม่ยกเลิก พ.ร.ก.ฉุกเฉิน เพื่อให้ทุกหน่วยงานบูรณาการทำงาน ควบคุมโรคโควิด-19 อย่างมีประสิทธิภาพนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ชี้แจงถึงสาเหตุที่ยังไม่ยกเลิก พ.ร.ก.ฉุกเฉิน เนื่องจากการบังคับใช้ พ.ร.บ.ควบคุมโรคเพียงอย่างเดียวในช่วงก่อนหน้านี้ พบปัญหาในการควบคุมสั่งการข้ามหน่วยงานและกระทรวง ที่ไม่สามารถทำได้อย่างเด็ดขาด จึงจำเป็นต้องควบคุมกฎหมาย 40 กว่าฉบับ มาดำเนินการให้เป็นไปในทิศทางเดียวกัน เพื่อให้ครอบคลุมการบูรณาการทุกหน่วยงานให้สามารถทำงานร่วมกันอย่างมีประสิทธิภาพ เช่น ด่านควบคุมตามแนวชายแดน การควบคุมเส้นทางการเดินทาง การให้อำนาจเจ้าหน้าที่ ทหาร ตำรวจ ในการปฏิบัติงานต่างๆ ตลอดจนการแก้ปัญหาหน้ากากอนามัยขาดตลาด ที่ใช้กฏหมายเพื่อควบคุมการผลิตและการส่งออก ขณะเดียวกัน พ.ร.ก.ฉุกเฉิน มีความสำคัญของการบูรณาการ เพราะต้องใช้จัดการควบคุมคนเป็นหลัก ลดการแพร่ระบาดโรคโควิด-19 ถือเป็นโรคใหม่ ต้องอาศัยความร่วมมือจากทุกภาคส่วน ซึ่งภาครัฐต้องเข้มข้น เอกชนเข้มแข็ง ประชาชนร่วมมือ ประเทศไทยจะได้ไปต่อ จึงจะทำให้ผ่านวิกฤตินี้ไปด้วยกัน